KAsset ออกกองทุน KFF22H ขายถึง 23 เม.ย.นี้
KAsset ออกกองทุน KFF22H ขายถึง 23 เม.ย.นี้
KAsset ออกกองทุน KFF22H ขายถึง 23 เม.ย.นี้
21 เม.ย. 2564

นายนาวิน อินทรสมบัติ รองกรรมการผู้จัดการ สายงานจัดการลงทุนต่างประเทศ บลจ. กสิกรไทย (KAsset) เปิดเผยว่า จากสถานการณ์การแพร่ระบาดของ COVID-19 สายพันธุ์ใหม่ในไทย ทำให้ผู้ลงทุนส่วนใหญ่มีความกังวลต่อการเข้าลงทุนในยามที่ตลาดยังมีความผันผวน อย่างไรก็ดี สำหรับผู้ที่ต้องการลงทุนต่อเนื่อง โดยมองหาโอกาสรับผลตอบแทนภายใต้ความเสี่ยงระดับปานกลาง
ดังนั้น บลจ.กสิกรไทย ขอแนะนำ กองทุนเปิดเค ตราสารหนี้ต่างประเทศ 2022H (KFF22H) ซึ่งเป็นกองทุน Term Fund Plus จากกสิกรไทยที่ทยอยจัดตั้งอย่างต่อเนื่อง และได้รับความสนใจจากผู้ลงทุนเป็นจำนวนมากทุกครั้ง ทำให้กองทุนปิดการขายได้อย่างรวดเร็วและระดมไปได้ถึง 74,135 ล้านบาท (ข้อมูล ณ 16 เม.ย. 64 ) ทั้งนี้ กองทุน KFF22H มีกำหนดเปิดเสนอขายครั้งแรก (IPO) ในระหว่างวันที่ 19-23 เมษายน 2564
สำหรับความน่าสนใจของกองทุน Term Fund Plus อยู่ตรงที่กองทุนใช้กลยุทธ์ Buy &amp; Maintain ที่เน้นกระจายลงทุนในตราสารหนี้กว่า 80 ตราสาร ซึ่งมากกว่ากองทุน Term Fund ทั่วไป และลงทุนในตราสารหนี้ Investment Grade ไม่น้อยกว่า 70% รวมถึงกระจายลงทุนบางส่วนในเงินฝากต่างประเทศ เพื่อลดความผันผวนให้กับพอร์ตการลงทุน
โดยกองทุน KFF22E จะเน้นลงทุนในตราสารหนี้คุณภาพดีทั่วโลกโดยเฉพาะในภูมิภาคเอเชีย ผ่านกองทุนต่างประเทศ Invesco Asian Bond Fixed Maturity Fund 2022 – VIl, Class C(USD)-Acc ในสัดส่วนประมาณ 60% ของพอร์ต ซึ่งบริหารจัดการโดย Invesco บลจ.ชั้นนำระดับโลกที่มีความเชี่ยวชาญด้านการบริหารจัดการกองทุนตราสารหนี้ ส่วนที่เหลือประมาณ 40% บลจ.กสิกรไทย นำไปบริหารโดยกระจายลงทุนในเงินฝากต่างประเทศ ได้แก่ เงินฝาก PT Bank Rakyat Indonesia (ประเทศอินโดนีเซีย), เงินฝาก Qatar National Bank (ประเทศกาตาร์) และเงินฝาก Bank of China (สาธารณรัฐประชาชนจีน) อย่างไรก็ดี กองทุน Term Fund Plus เหมาะสำหรับผู้ที่มองเห็นโอกาสจากการกระจายลงทุนในตราสารหนี้และเงินฝากต่างประเทศ โดยสามารถถือครองหน่วยลงทุนเป็นเวลา 1 ปีได้
สำหรับผู้ที่สนใจสามารถเริ่มต้นลงทุนได้เพียง 500 บาท ผ่านแอปพลิเคชัน K PLUS หรือ K-My Funds หรือ ธนาคารกสิกรไทยทุกสาขาทั่วประเทศ โดยเมื่อกองทุนครบกำหนดอายุโครงการ เงินค่าขายคืนอัตโนมัติจะถูกนำไปซื้อหน่วยลงทุนของกองทุนเปิดเค ตราสารรัฐระยะสั้น (K-TREASURY) หรือ กองทุนเปิดเค ตราสารหนี้ระยะสั้น (K-SF) ตามที่ผู้ลงทุนได้แจ้งความประลงค์ไว้ เพื่อโอกาสรับผลตอบแทนอย่างต่อเนื่อง